**III. IZVJEŠTAJ O ZADUŽIVANJU**

 Općina Rovišće se u razdoblju od 1. siječnja do 31. prosinca 2017. godine nije zaduživala na domaćem niti na stranom tržištu kapitala.

**IV. IZVJEŠTAJ O KORIŠTENJU PRORAČUNSKE ZALIHE**

 Općina Rovišće u razdoblju od 1. siječnja do 31. prosinca 2017. godine nije koristila sredstva proračunske zalihe.

**V. IZVJEŠTAJ O DANIM JAMSTVIMA**

 Općina Rovišće u razdoblju od 1. siječnja 31. prosinca 2017. godine nije davala jamstva niti je imala izdatke po jamstvima.

**VI. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA**

 U pregledu izvršenja Proračuna, sveukupni prihodi poslovanja ostvareni su u iznosu 8.210.394,72 kuna što je 100,56% od planiranog iznosa te za 3,38% više u odnosu na prethodnu godinu. Sveukupni primici od prodaje nefinancijske imovine su ostvareni u iznosu 64.282,77 kuna što je 64,28% od planiranog iznosa. Najveći prihod koji je Općina ostvarila su prihodi od pomoći iz proračuna, a koji su ostvareni u iznosu 5.128.958,67 kuna, najveći dio tog iznosa (3.253.586,71 kn) odnosi se na tekuće pomoći iz državnog proračuna temeljem Zakona o izvršavanju Državnog proračuna RH jedinicama koje imaju status potpomognutog područja, iznos od 686.408,41 kuna se odnosi na sredstva Hrvatskog zavoda za zapošljavanje za plaće osobama zaposlenim u javnim radovima, dok se iznos od 1.188.963,55 kuna odnosi na kapitalne pomoći iz državnog proračuna za izradu Strategije razvoja i projekt Aglomeracije, izgradnju pješačke staze i nogostupa, Centra kulture u Predavcu i višenamjenske površine. Nakon prihoda od pomoći, najveći prihod općinskog proračuna je prihod od poreza na dohodak koji je ostvaren u iznosu 1.073.170,77 kuna što je 97,56% od planiranog iznosa. Prihodi od imovine ostvareni su u iznosu 373.041,04 kuna, a Općina Rovišće ih ostvaruje kroz prihode od iznajmljivanja imovine (poslovnih prostora, društvenih domova, poljoprivrednog zemljišta u vlasništvu RH) te prihode od naknade za zadržavanje nezakonito izgrađenih zgrada u prostoru. Iznos od 1.342.718,90 kuna je ostvaren kroz prihode od upravnih i administrativnih pristojbi, pristojbi po posebnim propisima i naknadama kao što su komunalna naknada, grobna naknada, komunalni, vodni i šumski doprinos. Prihodi od prodaje nefinancijske imovine su ostvareni u iznosu 64.282,77 kuna, a odnose se na prihode od prodaje stanova i poljoprivrednog zemljišta. Sveukupni Rashodi poslovanja ostvareni su iznosu 6.896.145,17 kuna što je 99,09% u odnosu na plan za 2017. godinu. Rashodi za nabavu nefinancijske imovine su ostvareni u iznosu 3.270.392,60 kuna. Sređivala se projektna dokumentacija za ceste te za Centre kulture u Rovišću i Predavcu, gradile su se i uređivale polivalentne površine u naseljima Kraljevac, Predavac, Podgorci, Tuk i Žabjak, gradili su se nogostupi i pješačke staze te se izvršila prva faza radova na Centru kulture Predavac. Kad se od prihoda i primitaka oduzmu rashodi te se tome doda preneseni višak, Općina Rovišće je 2017. godinu zaključila sa viškom u iznosu 1.547.077,79 kuna.